สรุปเรื่องของ “นมแลคโตสฟรี” ฉบับสมบูรณ์
เมจิ x ลงทุนแมน มนุษย์เป็นสัตว์เลี้ยงลูกด้วยนม  แต่เราคงเคยได้ยินหลายคนพูดกันบ่อยๆ ว่า “แพ้นมวัว” บางคนกินแล้วท้องอืด บางคนกินแล้วท้องเสีย  แต่รู้หรือไม่ว่า จริงๆ แล้วอาการเหล่านี้ไม่ใช่การ แพ้นม เรื่องนี้น่าสนใจอย่างไร? ลงทุนแมนจะเล่าให้ฟัง
22 เม.ย. 2563

เมจิ x ลงทุนแมน
สรุปเรื่องของ “นมแลคโตสฟรี” ฉบับสมบูรณ์ /โดย ลงทุนแมน
มนุษย์เป็นสัตว์เลี้ยงลูกด้วยนม 
แต่เราคงเคยได้ยินหลายคนพูดกันบ่อยๆ ว่า “แพ้นมวัว”
บางคนกินแล้วท้องอืด บางคนกินแล้วท้องเสีย
แต่รู้หรือไม่ว่า จริงๆ แล้วอาการเหล่านี้ไม่ใช่การ แพ้นม
เรื่องนี้น่าสนใจอย่างไร?
ลงทุนแมนจะเล่าให้ฟัง
นมมีน้ำตาลที่เรียกว่า “แลคโตส” เป็นส่วนประกอบ 
น้ำตาลแลคโตส เป็นน้ำตาลโมเลกุลคู่ ร่างกายของเราต้องใช้เอนไซม์แลคเตส 
เพื่อเปลี่ยนแลคโตสให้กลายเป็นน้ำตาลโมเลกุลเดี่ยวก่อน
ร่างกายจึงจะสามารถดูดซึมและเปลี่ยนเป็นพลังงานได้
ลูกของสัตว์เลี้ยงลูกด้วยนม รวมทั้งทารกของมนุษย์ มีเอนไซม์แลคเตสอย่างอุดมสมบูรณ์ในร่างกาย ทำให้สามารถดื่มนมจากแม่ได้
แต่เมื่ออายุมากกว่า 2 ปีขึ้นไป เอนไซม์แลคเตสจะลดปริมาณลงอย่างมาก 
เมื่อไม่มีแลคเตส มนุษย์เราจึงเกิดอาการที่เรียกว่า “แพ้นม” เกิดขึ้น
แต่อาการเหล่านี้แท้จริงแล้วไม่ใช่ อาการแพ้
แต่เป็นอาการระคายเคืองทางเดินอาหาร เนื่องจากไม่สามารถย่อยน้ำตาลแลคโตสได้
ตัวอย่างของอาการ เช่น ไม่สบายท้อง หลังจากการดื่มนมหรือกินผลิตภัณฑ์จากนม 
เกิดแก๊สมากในกระเพาะอาหาร ทำให้ท้องอืด เรอ และอาหารไม่ย่อย 
สำหรับบางคนอาจเกิดอาการปวดท้องหรือท้องเสียอย่างรุนแรง
ซึ่งแตกต่างอย่างชัดเจนจากอาการแพ้โปรตีนในนม (Allergy) 
ที่จะทำให้มีอาการปากเจ่อบวม หายใจติดขัด ผื่น หรือถ่ายเป็นเลือด
ในอดีต บรรพบุรุษของพวกเราไม่สามารถดื่มนมเมื่อเติบโตเป็นผู้ใหญ่ได้ เพราะร่างกายไม่ได้ต้องการนม แต่เมื่อเริ่มมีผู้คนทำการรีดนมจากสัตว์ต่างๆ จึงมีคนบางกลุ่มที่มีวิวัฒนาการในการรักษาความสามารถในการดื่มนมไว้ได้ตลอดอายุขัย โดยแหล่งที่มาหลักของนมก็คือ นมจากวัว
คนกลุ่มนี้ส่วนใหญ่เป็นชาวตะวันตก โดยเฉพาะชาวยุโรป
สภาพอากาศในยุโรปเหมาะกับการเลี้ยงวัวนม เนื่องจากมีความชื้นและอุณหภูมิที่เหมาะสม มีทุ่งหญ้าที่อุดมสมบูรณ์เหมาะแก่การเจริญเติบโตของวัวนม
ทำให้นมจากวัวเป็นอาหารที่ผูกพันกับชาวตะวันตกมาเนิ่นนาน
นมวัวเป็นอาหารที่อุดมไปด้วยสารอาหารหลัก
ที่ให้วิตามิน เกลือแร่ โปรตีน แคลเซียม และไขมันดีช่วยละลายวิตามิน มากกว่านมถั่วเหลือง หรือนมทางเลือกจากพืชอื่นๆ ในปริมาตรที่เท่ากัน
ด้วยเหตุนี้ ชาวตะวันตกที่ผูกพันกับการดื่มนมมาเป็นเวลาหลายพันปีจึงมีเอนไซม์แลคเตส 
และสามารถบริโภคผลิตภัณฑ์จากนมได้โดยไม่เกิดอาการระคายเคืองแต่อย่างใด
สำหรับทางฝั่งเอเชีย การที่ไม่ได้มีวัฒนธรรมผูกพันกับนมวัว 
ทำให้หลายคนไม่มีเอนไซม์แลคเตส จึงเกิดอาการทางระบบทางเดินอาหารทุกครั้งที่บริโภคผลิตภัณฑ์จากนม
หากลองดูอัตราการบริโภคผลิตภัณฑ์จากนมต่อคนต่อปี ของประเทศทางฝั่งตะวันตก 
กับทางฝั่งเอเชีย แล้วเทียบเคียงกับความสูงเฉลี่ยของผู้ชายวัยผู้ใหญ่ในแต่ละประเทศ
ผลที่ได้จะเป็นข้อมูลที่น่าสนใจ..
ฟินแลนด์ บริโภคนม 457.7 กิโลกรัม ผู้ชายมีความสูงเฉลี่ย 178.9 เซนติเมตร
เนเธอร์แลนด์ บริโภคนม 340.4 กิโลกรัม ผู้ชายมีความสูงเฉลี่ย 180.8 เซนติเมตร
สหรัฐอเมริกา บริโภคนม 254.9 กิโลกรัม ผู้ชายมีความสูงเฉลี่ย 175.3 เซนติเมตร
ญี่ปุ่น บริโภคนม 58.6 กิโลกรัม ผู้ชายมีความสูงเฉลี่ย 172 เซนติเมตร
ไทย บริโภคนม 14.7 กิโลกรัม ผู้ชายมีความสูงเฉลี่ย 170.3 เซนติเมตร
เวียดนาม บริโภคนม 8.7 กิโลกรัม ผู้ชายมีความสูงเฉลี่ย 162.1 เซนติเมตร
ถึงแม้ในความเป็นจริง ยังมีอาหารจากแหล่งอื่นอีกมากที่ให้สารอาหาร เช่น โปรตีน และแคลเซียมไม่แพ้นมวัว
แต่ก็คงปฏิเสธไม่ได้ว่า นมวัวอุดมไปด้วยแร่ธาตุที่เป็นปัจจัยสำคัญต่อการเจริญเติบโต 
โดยเฉพาะแคลเซียมซึ่งเป็นส่วนประกอบที่สำคัญของกระดูกและฟัน
แล้วจะทำอย่างไร หากต้องการได้รับประโยชน์จากนมวัว 
แต่ก็มีปัญหาเรื่องการระคายเคืองทุกครั้ง หรือบางคนก็ท้องเสีย อาหารไม่ย่อย ทำให้สารอาหารดีๆ จากนมที่เรากินเข้าไปนั้นสูญเปล่า เพราะร่างกายดูดซึมไม่ได้
สามารถหลีกเลี่ยงการระคายเคืองทางเดินอาหารทุกครั้งที่ต้องดื่มนม..
ปัจจุบัน ผลิตภัณฑ์นมตามท้องตลาดมีการปรับตัวให้เข้ากับผู้บริโภคมากขึ้น 
โดยเฉพาะ นมที่ไม่มีน้ำตาลแลคโตส
ซีพี-เมจิ ได้ออกผลิตภัณฑ์ Meiji Lactose Free 
นมที่ผ่านกระบวนการย่อยด้วยเอนไซม์แลคเตส  
ซึ่งช่วยย่อยน้ำตาลแลคโตสให้เป็นน้ำตาลโมเลกุลเดี่ยว 
คือน้ำตาลกลูโคส และน้ำตาลกาแลคโตส
ทำให้ร่างกายสามารถนำไปใช้เป็นพลังงานได้ง่ายขึ้น และยังคงคุณค่าสารอาหารอย่างอื่นเช่น โปรตีน แคลเซียม วิตามิน ไว้อย่างครบถ้วน
โดยมีผลิตภัณฑ์คือ นมเมจิ แลคโตสฟรี รสจืด และนมเมจิ แลคโตสฟรี ดาร์คช็อกโกแลต
ซึ่งนมรสจืด จะมีรสชาติออกหวานเล็กน้อยตามแบบฉบับของน้ำตาลโมเลกุลเดี่ยว โดยที่ไม่มีการเติมน้ำตาลเพิ่มแต่อย่างใด เรียกว่าอร่อยกลมกล่อม และถือเป็นรสชาติจืดที่แปลกใหม่ในท้องตลาด
และมาพร้อมกับมาสคอตคือ น้องนมเมจิ ที่ยิ้มหวานน่ารัก เปรียบเสมือนรสชาติอร่อยและความสบายท้อง จากการดื่มนมเมจิแลคโตสฟรี
หลายครั้งที่เรามีคำถามว่าจะลงทุนในอะไรดี
สิ่งหนึ่งที่เรามักจะมองข้ามไปคือ การลงทุนกับสิ่งที่มีประโยชน์ให้ตัวเอง
Meiji Lactose Free ก็ถือเป็นหนึ่งทางเลือกที่ใช่สำหรับหลายคนที่มีปัญหากับการกินนม
เพราะเป็นนมที่ย่อยง่าย ไม่ระคายเคือง ดื่มแล้วได้ประโยชน์จากนมวัวกลับมาเต็มๆ..
References:
-
-
-